কথাকলির পোশাকে এই অভিনেতাকে চিনতে পারছেন?

কলকাতা: কখনও তিনি অ্যাকশন হিরো, তো কখন তিনি সুপার কপ, আবার কখনও পঞ্জাবির চরিত্রে, কখনও মহাকাশ বিজ্ঞানী। বিভিন্ন ছবিতে বহু রূপে এ ভাবেই নিজেকে মেলে ধরেছেন অক্ষয় কুমার। সমস্তকে ছাপিয়ে এবার নৃত্যশিল্পীর বেশে প্রকাশ্যে এলেন অক্ষয়। পরনে কথাকলি নাচের (Kathakali Dancers) পোশাক। নৃত্যশিল্পীর বেশে প্রকাশ্যে অক্ষয় কুমার। এ ভাবেই নিজেকে মেলে ধরেছেন অক্ষয় কুমার (Akshay Kumar)। তাঁকে দেখে কখনও মুগ্ধ অনুরাগীরা, কখনও বিস্মিত। তাহলে কি নতুন কোনও ছবি আসছে অভিনেতার?

অক্ষয় কুমার এদিন একটি ছবি প্রকাশ্যে এনেছেন তাঁর আগামী ছবি কেশরী ২ (Kesari Chapter 2) নতুন লুক। সেখানেই তাঁকে কথাকলি নাচের পোশাকে দেখা গেল। ছবিতে দেখা যাচ্ছে কথাকলি নাচের কস্টিউম, মেকআপে রয়েছেন অভিনেতা। আপাদমস্তক কথাকলি বেসে নিখুঁত ভাবে নিজেকে সাজিয়েছেন। যা দেখে তাজ্জব তাঁর অনুরাগীরা। এই ছবিটি পোস্ট করে অক্ষয় কুমার লেখেন, ‘এটা কেবল একটা কস্টিউম নয়। এটা একটি প্রতীক, ঐতিহ্য়োজ সংস্কৃতি, প্রতিরোধ, সত্য এবং আমার দেশের। সি শঙ্করন নায়ার অস্ত্র নিয়ে লড়াই করেননি। তিনি ব্রিটিশ সাম্রাজ্যের সঙ্গে আইন এবং বুকে আগুন নিয়ে লড়াই করেছেন।’এই পোস্টেই অক্ষয় কুমার লেখেন ‘আগামী ১৮ এপ্রিল মুক্তি পাচ্ছে কোর্টের সেই কথা যা কোনও পাঠ্যবইয়ে নেই।’

আরও পড়ুন: তামান্নার নতুন আইটেম গানের শুটিংয়ের ভিডিও ফাঁস

ধর্মা প্রোডাকশন, লিও মিডিয়া কালেকটিভ এবং কেপ অব গুড ফিল্মসের প্রযোজনায় আসছে ‘কেশরী ২’। অক্ষয়-কর্ণ জোহর জুটির ‘কেশরী ২’ ছবি চর্চায়। জালিয়ানওয়ালাবাগ হত্যাকাণ্ডের প্রেক্ষাপটে তৈরি এই ছবি। ক মিনিট ৩৯ সেকেন্ডের একটি ঝলক প্রকাশ্যে ছবি নিয়ে বিশেষ উন্মাদনা ছড়িয়েছে দর্শক মহলে। জালিয়ানওয়ালা বাগ কাণ্ডের অজানা কথা, যে ন্যায় বিচারের লড়াই আইনজীবী এবং জাতীয় কংগ্রেসের প্রাক্তন প্রেসিডেন্ট সি শঙ্করন নায়ার লড়েছিলেন, সেই গল্প বলবে কেশরী ২।

View this post on Instagram

A post shared by Akshay Kumar (@akshaykumar)

অন্য খবর দেখুন